gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5235, del 06-04-2006 (2006/3302)

Informació pública de l'acta de notorietat per a la immatriculació d'excés de cabuda.
-------------------------------------------------------------------------------------

### Dades del document

Número de DOGV
:   5235

Data del DOGV
:   06-04-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/3302


Organisme emissor
:   Notaria de Juan Montero-Ríos Gil

Tipus de document
:   Anunci

Informació pública de l'acta de notorietat per a la immatriculació d'excés de cabuda. [2006/M3302]  
Jo, Juan Montero-Ríos Gil, notari del Col·legi de València, amb residència a Torrent, despatx notarial a Torrent (València), carrer d'Idilio Gimeno, número 6, baixos, cantonada al carrer del Pare Méndez.  
A través del present edicte, faig saber que davant de mi es tramita acta de notorietat per a la immatriculació d'excés de cabuda derivada dels articles 200 i 203 de la Llei Hipotecària i 53.10 de la Llei 13/1996, iniciat el passat dia 25 de gener de 2006 i en què figura com a requeridora: Carmen Vázquez Hernández, veïna de Torrent (València) carrer de Sant Ernest, 16, amb NIF número 43398425-U.  
I que, sent procedent la notificació genèrica de la regla 5a de l'article 203 de la Llei Hipotecària, s'establixen les següents dades identificatives:  
. Títol previ: li pertany per adjudicació en l'extinció de la comunitat que existia amb Francisco Vázquez Hernández, en escriptura atorgada davant el notari de Torrent, José Luis Doménech Alba el 23 de setembre de 2004.  
. Intervenció: en el seu propi nom i dret.  
. Finca: casa situada en esta ciutat de Torrent, carrer del Calvari, número 8; composta de planta baixa amb diverses dependències, corral, quadra, paller; ocupa una superfície, segons el Registre de seixanta-dos metres, setze decímetres, dènou centímetres quadrats, i una superfície real, de recent mesurament, de huitanta-tres metres, huitanta-cinc decímetres quadrats; limita amb; dreta entrant, la de Vicente Velert Sanz; esquerra, la de Josefa Velert Sanz; i fons, la de Sibelina Espeleta Tello. En esta finca hi ha un pou de desguàs per a esta i les confrontants pròpies dels germans Vicente i José Velert Sanz; les despeses de conservació i neteja del pou són per parts iguals entre els germans Velert i l'adquiridora.  
. Documentació: la documentació i les certificacions registrals i cadastrals, plànols i certificació tècnica poden consultar-se en la notaria.  
. Avís: hi ha un termini de 20 dies des de l'última publicació perquè els interessats puguen comparéixer en la notaria, per a esposar i justificar els seus drets.  
Torrent, 14 de febrer de 2006.. El notari: Juan Montero-Ríos Gil.
Diari Oficial de la Generalitat Valenciana


Sumari del DOGV 5317, del 03-08-2006 (2006/8551)

Complement de l'acta de notorietat per a immatriculació d'excés de cabuda.
--------------------------------------------------------------------------

### Dades del document

Número de DOGV
:   5317

Data del DOGV
:   03-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/8551


Organisme emissor
:   Notaria de Juan Montero-Ríos Gil

Tipus de document
:   Anunci

Complement de l'acta de notorietat per a immatriculació d'excés de cabuda. [2006/F8551]  
Jo, Juan Montero-Ríos Gil, notari de Torrent, carrer Idil·li Gimeno, 6, baix, a través del present edicte, faig saber que davant meu es va tramitar l'acta de notorietat per a la immatriculació d'excés de cabuda derivada dels articles 200 i 203 de la Llei Hipotecària i 53.10 de la Llei 13/1996, al número 3.255 de l'any 2005, sent requeridor María Paula Fernández Gómez, major d'edat, fadrina, veïna de València, carrer Arquebisbe Olaechea, 22, 3, amb DNI/NIF número l9400501-R. Que es van realitzar en el seu moment les publicacions corresponents tant en l'Ajuntament de Torrent com en el Diari Oficial de la Generalitat i en el Diari de València.  
Que en les dites publicacions el text de l'edicte va incidir en l'error de constar com a direcció de la propietat el número 12 del carrer quan és el 14. Com a conseqüència i com a complement es reitera este i s'assenyala:  
Títol previ: El d'herència d'Águeda Gómez García, difunta el 29 de maig de 1996, i de Francisco Fernández Honrubia, difunt el 25 de gener del 2001, per mitjà d'escriptura atorgada davant del notari de València Carlos Pascual de Miguel el 29 de gener del 2002.  
Finca: Urbana. Casa habitació situada al terme de Torrent, carrer Mestre Albéniz, número 12, en l'actualitat número 14, abans partida Marxadella o Vedat. Mesura dos-cents cinquanta-un metres trenta-set decímetres, i noranta-huit centímetres quadrats si bé segons recent mesurament quatre-cents vint-i-cinc metres quadrats (425,00 m²), d'estos el cos de l'obra quaranta metres quadrats, cinc de front per huit d'ample, i la resta està destinat a jardí o eixample. Consta de només planta baixa amb dos dormitoris, menjador, corral i altres departaments. Limita, pel seu front, carrer Mestre Albéniz, abans en Projecte; dreta entrant, finca de José Antonio Viñes Bellon, abans Pascual Micó Civera; esquerra, d'Isabel Hermosilla Moratalla; i fons, de María Luisa Pérez González, abans María Puigcerver.  
Referència cadastral: 6269085ON2096Z1724XM.  
Documentació: La documentació i les certificacions registrals i cadastrals, plans i certificació tècnica, poden consultar-se a la notaria.  
Advertència: Hi ha un termini de 20 dies des de l'última publicació perquè els interessats puguen comparéixer a la notaria, per a exposar i justificar els seus drets.  
Torrent, 12 de juny de 2006.. El notari: Juan Montero-Ríos Gil.
Diari Oficial de la Generalitat Valenciana


Sumari del DOGV 5236, del 07-04-2006 (2006/4005)

CORRECCIÓ d'errades de la Resolució de 10 de març de 2006, del vicepresident del Consell de la Generalitat per la qual es convoquen ajudes destinades a la promoció institucional, estudis i esdeveniments d'interés local en xicotets municipis i entitats locals menors de la Comunitat Valenciana en l'exercici 2006 i s'aproven les bases reguladores de la convocatòria (DOGV 5.227, de 27 de març de 2006).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4005


Data del document
:   27-03-2006

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * administració local
    * ajuda pública
    * suport econòmic
    * institució pública

CORRECCIÓ d'errades de la Resolució de 10 de març de 2006, del vicepresident del Consell de la Generalitat per la qual es convoquen ajudes destinades a la promoció institucional, estudis i esdeveniments d'interés local en xicotets municipis i entitats locals menors de la Comunitat Valenciana en l'exercici 2006 i s'aproven les bases reguladores de la convocatòria (DOGV 5.227, de 27 de març de 2006). [2006/X4005]  
Advertida una errada material en l'esmentada resolució i d'acord amb el que disposa l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, se'n procedeix a la correcció en els termes següents: en l'article 1 de la resolució, convocatòria, on diu: .inclosa en el programa 612.60, destinada al desenvolupament integral dels municipis de la Comunitat Valenciana.; hauria de dir: .inclosa en el Programa 124.20, Coordinació i relacions financeres amb ens locals..  
Així doncs, en la base sexta de la resolució on diu: .d'inversions de capital.; ha de dir: .de la despesa corrent..  
València, 27 de març de 2006.. El president (per delegació, Resolució de 2.11.04, DOGV 4878), el vicepresident: Víctor Campos Guinot.
Diari Oficial de la Generalitat Valenciana


Sumari del DOGV 5256, del 11-05-2006 (2006/5031)

Acord de reactivació d'Avícola la Costera, Coop. V.
---------------------------------------------------

### Dades del document

Número de DOGV
:   5256

Data del DOGV
:   11-05-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/5031


Organisme emissor
:   Avicola la Costera, COOP V.

Tipus de document
:   Acord

Acord de reactivació d'Avícola la Costera, Coop. V. [2006/X5031]  
Avícola la Costera, Coop. V., comunica que en l'assemblea universal del dia 15 d'abril de 2006 acordà per unanimitat la reactivació de la pròpia cooperativa i l'adaptació dels seus estatuts a la Llei 8/2003, de març.  
Xàtiva, 21 d'abril de 2006.. El president: José Teodoro Pallás Sanchis.
Diari Oficial de la Generalitat Valenciana


Sumari del DOGV 5400, del 01-12-2006 (2006/13100)

Convocatòria d'oposició de l'oferta pública d'ocupació de l'any 2006, que fa referència a tres places d'oficial tècnic d'escenari, grup D, en torn de promoció interna amb caràcter laboral fix.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5400

Data del DOGV
:   01-12-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13591


Data del document
:   06-11-2006

Organisme emissor
:   Palau de la Música, Congressos i Orquestra de València, OAMV

Tipus de document
:   Convocatòria

Descriptors 

:   * administració regional
    * personal de serveis
    * concurs administratiu

Convocatòria d'oposició de l'oferta pública d'ocupació de l'any 2006, que fa referència a tres places d'oficial tècnic d'escenari, grup D, en torn de promoció interna amb caràcter laboral fix. [2006/Q13123]  
Anunci relatiu a la convocatòria d'una oposició derivada de l'oferta pública d'ocupació de l'any 2006, aprovada per la Resolució número 37, de data 20 de gener de 2006, i posteriorment modificada per les resolucions número 92 i 584, de dates 17 de febrer de 2006 i 13 de setembre de 2006, de l'Organisme Autònom Municipal Palau de la Música, Congressos i Orquestra de València, pel que fa a tres places d'oficial tècnic d'escenari en torn de promoció interna, per a la contractació amb caràcter laboral fix.  
En el Butlletí Oficial de la Província de València número 264, de 6 de novembre de 2006, es publica l'anunci de les bases de la convocatòria de l'oposició per a proveir amb caràcter laboral fix mitjançant el torn de promoció interna, tres places d'oficial tècnic d'escenari, grup D.  
El termini de presentació d'estes instàncies per a esta convocatòria serà de 20 dies naturals, comptadors des de l'endemà de la publicació del present anunci en el Boletín Oficial del Estado.  
S'ha d'adjuntar el resguard de l'ingrés bancari, efectuat directament o mitjançant transferència bancària, al compte número 9467-8771-78-3926698329 de Bancaixa, de l'import dels drets d'examen que estan fixats, segons establixen les respectives bases de la convocatòria, en la quantitat de 20,00 euros.  
S'hi podrà adjuntar si escau el resguard original del gir postal o telegràfic del pagament.  
Els anuncis successius es publicaran en el Butlletí Oficial de la Província de València.  
Cosa que es fa públic perquè se'n prenga coneixement general.  
València, 6 de novembre de 2006.. El secretari p. d. el subdirector de Gestió: José Manuel García Nestares.
Diari Oficial de la Generalitat Valenciana


Sumari del DOGV 5411, del 20-12-2006 (2006/14545)

ORDE de 17 de novembre de 2006, de la Conselleria de Cultura, Educació i Esport, que modifica l'Orde de 10 de maig de 2004, per la qual es regulen les proves de maduresa per a accedir a les ensenyances esportives a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/11/17/(1)/dof/vci/html**

### Dades del document

Número de DOGV
:   5411

Data del DOGV
:   20-12-2006

Secció del DOGV
:   I. DISPOSICIONS GENERALS

Número del document
:   2006/14176


Data del document
:   17-11-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * esport professional
    * educació física
    * avaluació de coneixements
    * legislació
    * examen

ORDE de 17 de novembre de 2006, de la Conselleria de Cultura, Educació i Esport, que modifica l'Orde de 10 de maig de 2004, per la qual es regulen les proves de maduresa per a accedir a les ensenyances esportives a la Comunitat Valenciana. [2006/F14774]  
Amb l'entrada en vigor de la Llei Orgànica 2/2006, de 3 de maig, d'Educació (LOE), és necessari modificar l'apartat tercer de l'Orde de 10 de maig del 2004, de la Conselleria de Cultura, Educació i Esport, per la qual es regulen les proves de maduresa per a accedir a les ensenyances esportives a la Comunitat Valenciana a fi d'adequar la disposició als requisits exigits en l'article 64.3 de la LOE al no ser aplicables els requisits establits en l'article 9 del Reial decret 1913/1997, vigent en allò que no s'opose a la mencionada llei orgànica.  
Per tot això i en virtut de les competències que em conferix l'article 35 de la Llei 5/1983, de 30 de desembre, de Govern Valencià,  
ORDENE  
Article únic  
Es modifica l'apartat tercer de l'Orde de 10 de maig del 2004, de la Conselleria de Cultura, Educació i Esport, per la qual es regulen les proves de maduresa per a accedir a les ensenyances esportives a la Comunitat Valenciana, que queda redactat com seguix:  
«Tercer. Requisits  
Per a concórrer a la corresponent prova de maduresa, els aspirants hauran de complir els requisits establits en l'article 64.3 de la Llei Orgànica 2/2006, de 3 de maig, d'Educació.»  
DISPOSICIONS FINALS  
Primera  
Es faculta la Direcció General d'Ensenyament per a dictar les disposicions necessàries per al compliment del que disposa esta orde.  
Segona  
La present orde entrarà en vigor l'endemà de la seua publicació en el Diari Oficial de la Generalitat.  
València, 17 de novembre de 2006  
El conseller de Cultura, Educació i Esport  
ALEJANDRO FONT DE MORA TURÓN


Còpia Permalink ELI
Diari Oficial de la Generalitat Valenciana


Sumari del DOGV 5202, del 20-02-2006 (2006/1872)

Notificació per compareixença a Valenciana de Comercio Internacional, i altres.
-------------------------------------------------------------------------------

### Dades del document

Número de DOGV
:   5202

Data del DOGV
:   20-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/1872


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació per compareixença a Valenciana de Comercio Internacional, i altres. [2006/F1872]  
En virtut del que s'establix en l'article 112 de la Llei General Tributària (Llei 58/2003, de 17 de desembre), no sent possible efectuar la notificació per causes no imputables a l'administració, i havent-se realitzat, almenys, els intents de notificació exigits por l'article esmentat, mitjançant el present anunci se cita els obligats tributaris o representants que s'allisten en l'annex, per a ser notificats per compareixença dels actes administratius derivats dels procediments que s'hi inclouen.  
Els interessats o els seus representants hauran de comparéixer en el termini màxim de 15 dies naturals, comptats des de l'endemà de la publicació del present anunci en el butlletí oficial corresponent, en horari de 09.00 a 14.00 hores, de dilluns a divendres, als llocs que en cada cas s'assenyalen, a l'efecte que es realitzen les notificacions pendents en els procediments tramitats pels òrgans indicats en l'annex.  
Quan haja transcorregut el termini esmentat i no s'hi haguera comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
València, 16 de febrer de 2006.. El delegat especial de l'Agència Estatal d'Administració Tributària: Inocente Altozano Ferragut.
Diari Oficial de la Generalitat Valenciana


Sumari del DOGV 5172, del 09-01-2006 (2005/13454)

Edicte de notificació de resolució de sanció d'expedients sancionadors a Cornet Alain Catharina J., i altres.
-------------------------------------------------------------------------------------------------------------

### Dades del document

Número de DOGV
:   5172

Data del DOGV
:   09-01-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/13332


Organisme emissor
:   Conselleria de Justícia, Interior i Administracions Públiques

Tipus de document
:   Anunci

Edicte de notificació de resolució de sanció d'expedients sancionadors a Cornet Alain Catharina J., i altres. [2005/X13968]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), la nova redacció dels quals va ser aprovada per la Llei 4/1999, de 13 de gener, de modificació de la Llei 30/92 (BOE núm. 12, de 14 de gener de 1999), es fa pública la notificació en extracte de la resolució dels expedients sancionadors que s'indiquen, instruïts per la Conselleria de Justícia, Interior i Administracions Públiques a les persones o entitats denunciades que tot seguit es relacionen, ja que s'ha intentat la notificació en l'últim domicili conegut, i aquesta no s'ha pogut practicar.
  
Exp. núm.: ESSANC/03/2005/0052
  
Interessat: Cornet Alain Catharina J.
  
Últim domicili conegut: plaça Santa Anna núm. 2, 03139 Tàrbena.
  
Resolució del conseller de Justícia i Administracions Públiques, de data 21.09.05, en què s'adopten acords d'interés per l'interessa.
  
Exp. núm.: ESSANC/03/2005/0058
  
Interessat: Jorge Luis Tomssig Jordà.
  
Últim domicili conegut: carrer Santa Maria Mazarello núm. 14, 03267- Alacant
  
Resolució del director general d'Interior, de data 5.10.05, en què s'adopten acords d'interés per a l'interessat.
  
Exp. núm. ESSANC/03/2005/0231
  
Interessat: Mr. D.H. Gill
  
Últim domicili conegut: avinguda del País Valencià núm. 2, Edif. Cofaz II 2n-B, 03827 l'Alfàs del Pi.
  
Resolució del director general d'Interior, de data 27.09.05, en què s'adopten acords d'interés per a l'interessat.
  
Els corresponents expedients estan en la Direcció Territorial de Justícia, Interior i Administracions Públiques d'Alacant, Rambla de Méndez Núñez, 41, 03461, Alacant, i els interessats podran interposar recurs potestatiu de reposició davant el mateix òrgan que les va dictar, o el d'alçada davant de l'òrgan que els va dictar o davant l'òrgan superior jeràrquic d'aquest, tot això dins del termini d'un mes, comptador des de l'endemà de la publicació del present en el Diari Oficial de la Generalitat Valenciana. Transcorregut tal termini, sense que s'haja fet ús del dret per a interposar el recurs, es considerarà ferma la resolució.
Diari Oficial de la Generalitat Valenciana


Sumari del DOGV 5261, del 18-05-2006 (2006/4828)

Informació pública de l'aprovació definitiva de l'expedient relatiu a l'estudi de detall de l'illa de cases 05 del Sector PPR2 del Pla General d'Ordenació.
-----------------------------------------------------------------------------------------------------------------------------------------------------------

### Dades del document

Número de DOGV
:   5261

Data del DOGV
:   18-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/4828


Organisme emissor
:   Ajuntament d'Alfara del Patriarca

Tipus de document
:   Anunci

Informació pública de l'aprovació definitiva de l'expedient relatiu a l'estudi de detall de l'illa de cases 05 del Sector PPR2 del Pla General d'Ordenació. [2006/X4828]  
La Corporació Municipal en la sessió del dia 30 de març de 2006, ha aprovat definitivament l'expedient relatiu a l'estudi de detall de l'illa 05 del Sector PPR2 del Pla General d'Ordenació.  
La normativa que s'hi estableix segons l'aprovació municipal és la següent:  
Eliminació de la necessitat distància d'edificació a façana i de la profunditat edificable, tot això segons els plànols adjunts en l'expedient.  
L'aprofitament total de la parcel·la es manté inalterat i es resumeix en el quadre següent:  
Parcel·la núm. Superfície de sòl Edificabilitat   
Trenta-set B 1.358,57 m² 2.332,67 m²   
Trenta-huit 1.837,68 m² 3.155,31 m²   
Quaranta-dos 6.659,13 m² 11.433,81 m²   
Este estudi de detall en res no altera les determinacions establides respecte d'això per les Normes Urbanístiques del Pla General d'Alfara del Patriarca. Així, per tant, l'ordenació dels volums s'obtindrà per aplicació directa de les vigents ordenances de l'edificació sobre la parcel·la original.  
Alfara del Patriarca, 18 d'abril de 2006.. L'alcalde: Enric M. Cuñat Sesé.
Diari Oficial de la Generalitat Valenciana


Sumari del DOGV 5249, del 02-05-2006 (2006/4711)

Convocatòria i bases selectives que han de regir el procés selectiu per a la provisió en propietat d'una plaça d'arquitecte superior.
-------------------------------------------------------------------------------------------------------------------------------------

### Dades del document

Número de DOGV
:   5249

Data del DOGV
:   02-05-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/4711


Data del document
:   11-04-2006

Organisme emissor
:   Ajuntament de Benicarló

Tipus de document
:   Convocatòria

Descriptors 

:   * Benicarló
    * concurs administratiu
    * professió de l'urbanisme
    * administració local

Convocatòria i bases selectives que han de regir el procés selectiu per a la provisió en propietat d'una plaça d'arquitecte superior. [2006/Q4711]  
Extracte de la convocatòria per a la provisió, amb caràcter definitiu, d'una plaça d'arquitecte superior, escala d'administració especial, subescala tècnica, grup A, pel torn lliure, mitjançant concurs oposició, vacant a la plantilla de funcionaris de l'Ajuntament de Benicarló.  
En el Butlletí Oficial de la Província de Castelló número 37, de data 28 de març de 2006, es publiquen íntegrament les bases d'aquesta convocatòria.  
El termini de presentació de sol·licituds serà de 20 dies naturals comptadors des de l'endemà de la publicació d'aquest anunci en el Boletín Oficial del Estado.  
Els successius anuncis relacionats amb aquesta convocatòria es publicaran únicament en el Butlletí Oficial de la Província de Castelló i al tauler d'anuncis de l'ajuntament.  
Cosa que es fa pública perquè en prengueu coneixement.  
Benicarló, 11 d'abril de 2006.. El tinent d'alcalde delegat de Recursos Humans: Juan Lores Espinosa.